LT Europos Sąjungos oficialusis leidinys L 202/1

KOMISIJOS REGLAMENTAS (ES) Nr. 737/2014

2014 m. birželio 24 d.

kuriuo dėl didžiausios leidžiamosios 2-fenilfenolio, chlormekvato, ciflufenamido, ciflutrino, dikambos, fluopikolido, flutriafolo, fosetilo, indoksakarbo, izoprotiolano, mandipropamido, metaldehido, metkonazolo, fosmeto, pikloramo, propizamido, piriproksifeno, saflufenacilo, spinozado ir trifloksistrobino liekanų koncentracijos tam tikruose produktuose arba ant jų iš dalies keičiami Europos Parlamento ir Tarybos reglamento (EB) Nr. 396/2005 II ir III priedai

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 14 straipsnio 1 dalies a punktą,

kadangi:

(1) didžiausia leidžiamoji 2-fenilfenolio, indoksakarbo ir metkonazolo liekanų koncentracija (toliau – DLK) nustatyta Reglamento (EB) Nr. 396/2005 II priede. Didžiausia leidžiamoji chlormekvato, ciflutrino, propizamido ir trifloksistrobino liekanų koncentracija (toliau – DLK) nustatyta Reglamento (EB) Nr. 396/2005 II priede ir III priedo B dalyje. Didžiausia leidžiamoji ciflufenamido, dikambos, fluopikolido, flutriafolo, fosetilo, izoprotiolano, mandipropamido, metaldehido, fosmeto, pikloramo, piriproksifeno ir spinozado liekanų koncentracija nustatyta Reglamento (EB) Nr. 396/2005 III priedo A dalyje. Konkreti saflufenacilo DLK nebuvo nustatyta, o medžiaga nebuvo įtraukta į to reglamento IV priedą, taigi taikoma numatytoji 0,01 mg/kg vertė, nustatyta to reglamento 18 straipsnio 1 dalies b punkte;

(2) vykdant augalų apsaugos produkto, kurio sudėtyje yra veikliosios medžiagos chlormekvato, naudojimo patvirtinimo procedūrą, pagal Reglamento (EB) Nr. 396/2005 6 straipsnio 1 dalį buvo pateikta paraiška pakeisti nustatytą dabartinę DLK, kad šį produktą būtų galima naudoti kriaušėms, grūdams ir gyvūniniams produktams apsaugoti;

(3) pateikta paraiška leisti naudoti ciflufenamidą braškėms ir paprikoms apsaugoti. Pateikta paraiška leisti naudoti ciflutriną artišokams apsaugoti. Pateikta paraiška leisti naudoti dikambą prieskoninėms žolėms ir žolelių užpilams (žiedams ir lapams) apsaugoti. Pateikta paraiška leisti naudoti fluopikolidą apyniams apsaugoti. Pateikta paraiška leisti naudoti fosetilą kiviams, bulvėms ir prieskoniams apsaugoti. Pateikta paraiška leisti naudoti indoksakarbą pupoms (su ankštimis) ir garstyčių sėkloms apsaugoti. Pateikta paraiška leisti naudoti mandipropamidą pomidorams apsaugoti. Pateikta paraiška leisti naudoti metaldehidą pupoms (šviežioms ir džiovintoms) ir žirniams (šviežiems ir džiovintiems) apsaugoti. Pateikta paraiška leisti naudoti metkonazolą miežiams ir avižoms apsaugoti. Pateikta paraiška leisti naudoti fosmetą citrusiniams vaisiams ir sėklavaisiams apsaugoti. Pateikta paraiška leisti naudoti pikloramą rapsų sėkloms ir garstyčių sėkloms apsaugoti. Pateikta paraiška leisti naudoti propizamidą žolelių užpilams (lapams, žiedams ir šaknims) apsaugoti. Pateikta paraiška leisti naudoti spinozadą smulkiems vaisiams ir uogoms (kodo numeris 0154000) ir gyvūniniams produktams apsaugoti. Pateikta paraiška leisti naudoti trifloksistrobiną krienams, petražolių šaknims ir portulakoms apsaugoti;

(4) pagal Reglamento (EB) Nr. 396/2005 6 straipsnio 2 ir 4 dalis pateikta paraiška leisti naudoti saflufenacilą apelsinams, citrinoms, greipfrutams, migdolams, karijoms, obuoliams, kriaušėms, persikams, slyvoms, vyšnioms, vynuogėms, bananams, mangams, bulvėms, ankštinėms daržovėms, cukriniams kukurūzams, kukurūzams, paprastiesiems kviečiams, ryžiams, miežiams, avižoms, rugiams, sorgams, soroms, cukranendrėms, džiovintiems žirniams, džiovintoms pupoms, sojoms, saulėgrąžų sėkloms, vilnamedžių sėkloms ir kavos pupelėms apsaugoti. Pareiškėjas teigia, kad Lotynų Amerikoje, Jungtinėse Amerikos Valstijose ir Kanadoje šios medžiagos, naudojamos tokiems kultūriniams augalams apsaugoti, DLK yra didesnė negu nustatytoji Reglamente (EB) Nr. 396/2005, todėl, siekiant išvengti prekybos kliūčių tų kultūrinių augalų importui, būtina nustatyti didesnę DLK;

(5) taip pat pateikta paraiška leisti naudoti fluopikolidą šakniavaisėms ir gumbavaisėms daržovėms ir flutriafolą sėklavaisiams, vyšnioms, persikams ir slyvoms apsaugoti. Abiem atvejais pareiškėjai teigia, kad Jungtinėse Amerikos Valstijose medžiagų, naudojamų tiems kultūriniams augalams apsaugoti, DLK yra didesnė negu nustatytoji Reglamente (EB) Nr. 396/2005, todėl, siekiant išvengti prekybos kliūčių tų kultūrinių augalų importui, būtina nustatyti didesnę DLK. Pateikta paraiška leisti naudoti piriproksifeną kaulavaisiams ir arbatai apsaugoti. Pareiškėjas teigia, kad Jungtinėse Amerikos Valstijose ir Japonijoje šios medžiagos, naudojamos tokiems kultūriniams augalams apsaugoti, DLK yra didesnė negu nustatytoji Reglamente (EB) Nr. 396/2005, todėl, siekiant išvengti prekybos kliūčių tų kultūrinių augalų importui, būtina nustatyti didesnę DLK;

(6) pagal Reglamento (EB) Nr. 396/2005 8 straipsnį atitinkamos valstybės narės įvertino pateiktas paraiškas ir vertinimo ataskaitas pateikė Komisijai;

(7) Europos maisto saugos tarnyba (toliau – Tarnyba) įvertino paraiškas ir vertinimo ataskaitas, visų pirma atsižvelgdama į galimą riziką vartotojams ir, tam tikrais atvejais, gyvūnams, ir pateikė pagrįstas nuomones dėl siūlomos DLK (2). Šias nuomones Tarnyba pateikė Komisijai, valstybėms narėms ir visuomenei;

(8) Tarnyba pagrįstose nuomonėse padarė išvadą, kad dėl fosetilo naudojimo bulvėms apsaugoti, propizamido naudojimo žolelių užpilams skirtoms šaknims apsaugoti, piriproksifeno naudojimo abrikosams apsaugoti ir trifloksistrobino naudojimo portulakoms apsaugoti pateiktų duomenų nepakanka, kad būtų nustatyta nauja DLK. Todėl nustatytos DLK keisti nereikėtų;

(9) dėl spinozado naudojimo smulkiems vaisiams ir uogoms apsaugoti Tarnyba padarė išvadą, kad pateiktų duomenų nepakanka, kad būtų nustatyta nauja DLK naudojimui patalpose;

(10) chlormekvato, naudojamo kriaušėms apsaugoti, DLK nustatyta iki 2014 m. liepos 31 d., kad būtų galima atsižvelgti į chlormekvato liekanų pernašą dėl pirmiau leisto naudojimo kriaušėms. Remiantis stebėsenos duomenimis, randamos liekanos vis dar viršija nustatymo ribą, todėl yra tikslinga pratęsti tos DLK taikymą iki reglamento, kuriame bus peržiūrėta chlormekvato DLK, įsigaliojimo;

(11) dėl fosetilo naudojimo Tarnyba savo pagrįstoje nuomonėje rėmėsi liekanų apibrėžčių, pasiūlytų peržiūrėjus dabartines DLK pagal Reglamento (EB) Nr. 396/2005 12 straipsnį, taikymu. Kadangi kitos medžiagos, kurių DLK šiuo metu peržiūrimos, ir fosetilas turi tą patį metabolitą, yra tikslinga nekeisti dabartinės liekanų apibrėžties, kol bus atlikta tų medžiagų peržiūra. Todėl Komisija paprašė Tarnybos rekomenduoti DLK pagal dabartinį liekanų apibrėžties taikymą. Tarnyba rekomendavo nustatyti 150 mg/kg DLK kiviams ir 400 mg/kg prieskoniams;

(12) dėl visų kitų paraiškų Tarnyba padarė išvadą, kad, remiantis poveikio vartotojams vertinimu, atliktu tiriant 27 konkrečias Europos vartotojų grupes, visi duomenys atitinka reikalavimus, ir pareiškėjų prašomi DLK pakeitimai vartotojų saugos atžvilgiu yra priimtini. Tarnyba atsižvelgė į naujausią informaciją apie toksikologines medžiagų savybes. Nustatyta, kad nei visą gyvenimą trunkantis šių medžiagų, gaunamų vartojant visus maisto produktus, kuriuose gali būti šių medžiagų, poveikis, nei trumpalaikis labai didelio kiekio atitinkamų kultūrinių augalų ir maisto produktų vartojimas nekeltų rizikos, kad bus viršyta leidžiamoji paros dozė (LPD) arba ūmaus poveikio etaloninė dozė (ŪPED);

(13) 2-fenilfenolio, naudojamo citrusiniams vaisiams apsaugoti, DLK buvo nustatyta iki 2014 m. rugsėjo 30 d., kol bus pateikti ir įvertinti dviejų papildomų liekanų ant citrusinių vaisių tyrimų ir reikalavimus atitinkančių stabilumo laikant tyrimų duomenys. Minėti tyrimai ir duomenys 2012 m. kovo mėn. buvo pateikti Ispanijai – dėl tos medžiagos paskirtai valstybei narei ataskaitos rengėjai. Ispanija tuos duomenis įvertino, parengė vertinimo ataskaitą ir 2012 m. liepos 18 d. pateikė ją Komisijai. Tam, kad Tarnyba turėtų pakankamai laiko minėtai ataskaitai įvertinti, o Komisija – sprendimui priimti, tikslinga pratęsti tos DLK taikymą iki reglamento, kuriame bus peržiūrėta 2-fenilfenolio DLK, įsigaliojimo;

(14) dėl izoprotiolano naudojimo ryžiams apsaugoti pareiškėjas buvo paprašytas pateikti izoprotiolano prigimties kepant ir (arba) verdant tyrimų rezultatus vertinimą atliekančiai valstybei narei, Tarnybai ir Europos Komisijai iki 2013 m. gruodžio 31 d. Tokie duomenys pateikti laiku ir tiek vertinimą atliekančios valstybės narės, tiek Tarnyba padarė išvadą, kad dabartinės DLK keisti nereikėjo;

(15) 2012 m. liepos 7 d. Maisto kodekso komisija (3) patvirtino saflufenacilo kodekse nustatytą didžiausią leidžiamąją koncentraciją (CXL) valgomiesiems mėsos subproduktams (žinduolių) ir rapsų sėkloms. Ta CXL yra saugi Sąjungos vartotojams, todėl turėtų būti įtraukta į Reglamentą (EB) Nr. 396/2005 kaip DLK (4);

(16) remiantis Tarnybos pagrįstomis nuomonėmis ir atsižvelgiant į su svarstomu klausimu susijusius veiksnius, daroma išvada, kad tam tikri DLK pakeitimai atitinka Reglamento (EB) Nr. 396/2005 14 straipsnio 2 dalies reikalavimus;

(17) todėl Reglamentas (EB) Nr. 396/2005 turėtų būti atitinkamai iš dalies pakeistas;

(18) šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 396/2005 II ir III priedai iš dalies keičiami pagal šio reglamento priedą.

2 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2014 m. birželio 24 d. Komisijos vardu Pirmininkas José Manuel BARROSO

(1) OL L 70, 2005 3 16, p. 1.

(2) EFSA mokslinės ataskaitos internete adresu: http://www.efsa.europa.eu:

Reasoned opinion on the modification of the existing MRLs for chlormequat in pears, cereals and commodities of animal origin. EFSA Journal 2014;12(1):3544 [57 pp.]. doi:10.2903/j.efsa.2014.3544.

Reasoned opinion on the modification of the existing MRLs for cyflufenamid in strawberries and peppers. EFSA Journal 2014;12(1):3542 [26 pp.]. doi:10.2903/j.efsa.2014.3542.

Reasoned opinion on the modification of the existing MRL for cyfluthrin in artichokes. EFSA Journal 2013;11(10):3448 [26 pp.]. doi:10.2903/j.efsa.2013.3448.

Reasoned opinion on the modification of the existing MRLs for dicamba in herbs and herbal infusions (leaves and flowers). EFSA Journal 2013;11(11):3470 [25 pp.]. doi:10.2903/j.efsa.2013.3470.

Reasoned opinion on the modification of the existing MRLs for fluopicolide in hops and certain root and tuber vegetables. EFSA Journal 2013;11(11):3459 [39 pp.]. doi:10.2903/j.efsa.2013.3459.

Reasoned opinion on the modification of the existing MRLs for flutriafol in pome fruits, peaches, cherries and plums. EFSA Journal 2013;11(10):3446 [25 pp.]. doi:10.2903/j.efsa.2013.3446.

Reasoned opinion on the modification of the existing MRLs for fosetyl in potato, kiwi and certain spices. EFSA Journal 2012;10(12):3019 [43 pp.]. doi:10.2903/j.efsa.2012.3019.

Reasoned opinion on the modification of the existing MRLs for indoxacarb in beans (with pods) and mustard seed. EFSA Journal 2013;11(11):3458 [27 pp.]. doi:10.2903/j.efsa.2013.3458.

Reasoned opinion on the modification of the existing MRL for mandipropamid in tomato. EFSA Journal 2013;11(11):3466 doi:10.2903/j.efsa.2013.3466.

Reasoned opinion on the modification of the existing MRLs for metaldehyde in certain legume vegetables and pulses. EFSA Journal 2014;12(1):3537 [25 pp.]. doi:10.2903/j.efsa.2014.3537.

Reasoned opinion on the modification of the existing MRLs for metconazole in barley and oats. EFSA Journal 2013;11(4):3185 [38 pp.]. doi:10.2903/j.efsa.2013.3185.

Reasoned opinion on the modification of the existing MRLs for phosmet in citrus fruits, pome fruits and rape seed. EFSA Journal 2013;11(12):3510 [33 pp.]. doi:10.2903/j.efsa.2013.3510.

Reasoned opinion on the modification of the existing MRLs for picloram in rape seed and mustard seed. EFSA Journal 2013;11(10):3439 [27 pp.]. doi:10.2903/j.efsa.2013.3439.

Reasoned opinion on the modification of the existing MRLs for propyzamide in leaves, flowers and roots of herbal infusions. EFSA Journal 2013;11(9):3378 [28 pp.]. doi:10.2903/j.efsa.2013.3378.

Reasoned opinion on the setting of MRLs for saflufenacil in various crops, considering the risk related to the metabolite trifluoroacetic acid (TFA). EFSA Journal 2014;12(2):3585 [58 pp.]. doi:10.2903/j.efsa.2014.3585.

Reasoned opinion on the modification of the existing MRLs for spinosad in small fruit and berries and several commodities of animal origin. EFSA Journal 2013;11(11):3447 [38 pp.]. doi:10.2903/j.efsa.2013.3447.

Reasoned opinion on the modification of the existing MRLs for trifloxystrobin in horseradish, parsley root and purslane. EFSA Journal 2013;11(8):3349 [25 pp.]. doi:10.2903/j.efsa.2013.3349.

(3) Pesticidų liekanų kodekso komiteto ataskaitas galima rasti http://www.codexalimentarius.org/download/report/777/REP12_PRe.pdf Jungtinė FAO ir PSO maisto standartų programa, Maisto kodekso komisija. II ir II priedėliai. Trisdešimt penktasis posėdis. Roma, Italija, 2012 m. liepos 2–7 d.

(4) Mokslinė parama rengiant ES poziciją 44-ajame Pesticidų liekanų kodekso komiteto posėdyje. EFSA Journal 2012; 10(7):2859 [155 pp.]. doi:10.2903/j.efsa.2012.2859.